钦定古今图书集成/理学汇编/学行典/第023卷 > 皇极经世心易发微四 > 《以数合卦》
## 钦定古今图书集成/理学汇编/学行典/第023卷 > 皇极经世心易发微四 > 《以数合卦》

合数者，千百合为上卦，十零合为下卦也。如千百或
十零合成十数以上者，则以九除之，看其所除剩下
之数为卦。盖数始于一而穷于九，遇十以上则当除
之也。假如一千三百四十六策，一三合成四数为《离》，
作上卦。四六合成十数，除九剩一为艮，作下卦，是为
火山旅。又如○九○九为八纯乾卦，如一八○九亦
为八纯《乾卦》，如一○四一为山雷，《颐卦》，如一五九○
为风天，《小畜》如有千百而无十零者，或有十零而无
千百者，皆作八纯卦看。盖千百不可相离，十零不可
相舍也。